Основното строителство се разгръща през 1990-те години и до 2001 г. е напълно готов участъка Прага—Ловосице. По време на наводненията от 2002 г., мостът над Вълтава претърпява щети, и преминаването през него е ограничено за няколко години поради ремонтни работи. В края на 2006 г. е открит участъка от Усти над Лабем (Търмице) до държавната граница с Германия. От немска страна е построен съвместен пропускателен пункт за паспортен контрол, който е премахнат след една година.